润蒙蒙杨柳雨, 凄凄院宇侵帘幕。 细丝丝梅子雨, 装点江干满楼阁。 杏花雨红湿阑干, 梨花雨玉容寂寞。 荷花雨翠盖翩翩, 豆花雨绿叶潇条。 都不似你惊魂破梦, 助恨添愁, 彻夜连宵。 莫不是水仙弄娇, 蘸杨柳洒风飘? 【二煞】口床口床似喷泉瑞兽临双沼, 刷刷似食叶春蚕散满箔。 乱洒琼阶, 水传宫漏, 飞上雕檐, 酒滴新槽。 直下的更残漏断, 枕冷衾寒, 烛灭香消。 可知道夏天不觉, 把高凤麦来漂。 【黄钟煞】顺西风低把纱窗哨, 送寒气频将绣户敲。 莫不是天故半人愁闷搅? 前度铃声响栈道。 似花奴羯鼓调, 如伯牙《水仙操》。 洗黄花润篱落, 渍苍苔倒墙角。 渲湖山漱石窍, 浸枯荷溢池沼。 沾残蝶粉渐消。 , 洒流萤焰不着。 绿窗前促织叫, 声相近雁影高。 催邻砧处处捣, 助新凉分外早。 斟量来这一宵, 雨和人紧厮熬。 伴铜壶点点敲, 雨更多泪不少。 雨湿寒梢, 泪染龙袍。 不肯相饶。 共隔着一树梧桐直滴到晓。 题目安禄山反叛兵戈举陈玄礼拆散鸾凤侣正名杨贵妃晓日荔枝香唐明皇秋夜梧桐雨